GiliGold/VAD_KnessetCorpus huggingface dataset:
אברהם בורג: כל שאר הדברים, על-פי חוות דעתה של אנה שניידר, ינותבו על-ידי הוועדה לוועדות השונות להמשך הכנתם לקריאה שנייה ולקריאה שלישית.
שאול יהלום: אתמול התחננתי לפניכם שתגיעו לפשרה, ואני מדבר גם בשמו של חבר הכנסת גפני, ואני מברך עליה.
שאול יהלום: אני חושב שהזמן ראוי לפשרות וטוב שנעשתה פשרה ואני הראשון שאתמוך בה.
שאול יהלום: יחד עם זאת, מעבר לפשרה, אני רוצה לבקשכם לא לגעת בשלושה סעיפים שאנחנו עובדים עליהם שיעברו לוועדת החינוך והתרבות.
שאול יהלום: הראשון הוא סעיף 63, שלא נגעתם בו.
שאול יהלום: סעיף שני הוא 64, זה נושא שקשור רק ל-2004, אין לו כל השלכה לתקציב.
שאול יהלום: בסעיף 9 לחוק כתוב במפורש: "תחילתו של סעיף 5 לחוק העיקרי הוא ב-1 בינואר 2004".
שאול יהלום: לכן אני מבקש להשאיר את זה בוועדת חינוך.
שאול יהלום: הנושא השלישי, סעיף 65, הוא נושא קריטי מאוד, אי הכרה בכל תוארי השלוחות בניגוד לחוקים עד היום.
שאול יהלום: יש לזה השלכה על עשרות אלפי אנשים, ולכן אנחנו מבקשים להשאיר את זה בוועדת החינוך.
אנה שניידר: לפי חוות הדעת שלי הנושא יידון בוועדת החינוך.
אנה שניידר: קיבלתי הערה מחבר הכנסת זבולון אורלב שהנושא יחול רק על מי שיתחיל ללמוד לאחר 2004.
אנה שניידר: לממונה על התקציבים יש מה לומר על העניין הזה, ולכן אמרתי שזה יידון בוועדת הכנסת.
יוסי כץ: בשיחה בינינו סיכמנו על ועדה משותפת.
סילבן שלום: אני נאלץ לעזוב את הישיבה.
יוסי כץ: תודה לך.
יוסי כץ: אנחנו נעבור על הסעיפים בזה אחר זה.
יוסי כץ: פרק ב' – רשויות מקומיות, סעיפים 2,3,5,6, ועדת כספים.
יוסי כץ: סעיף 4, ועדת כספים.
יוסי כץ: פרק ג' – חקלאות, שינויים מבניים במועצות החקלאיות.
יוסי כץ: לפי חוות הדעת זה אומנם כלכלה.
יוסי כץ: אני רוצה שתדעו שהנושא הזה נדון כבר שנתיים בוועדת הכספים, ורוב חברי הוועדה שדיברו בנושא הביעו את דעתם שזה יעבור לוועדת הכספים.
יוסי כץ: אם רוצים להעביר את זה לוועדת הכספים זה מחייב הצבעה.
יוסי כץ: לאוצר אין התנגדות שזה ילך לכספים.
אנה שניידר: הם דיברו אתי על כלכלה.
אורי יוגב: אין לנו התנגדות לאף אחת מן הוועדות.
אורי יוגב: מה שתחליטו מקובל עלינו.
אליעזר זנדברג: אנחנו רוצים שהנושא יידון בוועדת הכלכלה.
בשעה 13: פרק ד' – תיקון חוק עידוד השקעות הון, פריסה מחודשת של מענקי השקעה.
בשעה 13: ועדת הכספים.
בשעה 13: זאת חוות הדעת וזאת הפשרה.
בשעה 13: אני העליתי בשמך, חבר הכנסת זנדברג, ובשמה של חברת הכנסת ענת מאור מוועדת המדע שזאת תהיה ועדה משותפת כספים-מדע.
אורי יוגב: אני מציע בעניין הזה לעשות ועדה משותפת.
אורי יוגב: אני מבין מהתקנון שיש הבדל בין דיון משותף לוועדה נפרדת.
אורי יוגב: כיוון שחשוב שהם יהיו שותפים אני חושב שכדאי שיעשו דיון משותף.
אנה שניידר: דיון משותף משמעותו שבסמכות ועדת הכספים להזמין את חברי ועדת המדע, ואז זה בוועדת הכספים.
אנה שניידר: ועדה משותפת זה דבר אחר.
אנה שניידר: אני ממליצה שזה יהיה בוועדת הכספים, כי חוק עידוד השקעות הון חייב להיות בוועדת הכספים.
אליעזר זנדברג: דיון משותף זה לא רציני במושגים ובמונחים שאנחנו דנים בהם היום.
אליעזר זנדברג: דיון משותף הוא ישיבה חגיגית מאוד יפה, אבל היא לא משמעותית.
אליעזר זנדברג: יש ועדה שהיא ועדה משותפת שהיום עושה את החוק, עבדה בצורה יעילה וטובה ברשות ליצמן.
אליעזר זנדברג: הבקשה של ועדת המדע היא להמשיך את אותה ועדה באותו הרכב.
אליעזר זנדברג: הקשורים פה קשורים קשר הדוק בתחומים הקריטיים.
יוסי כץ: אנחנו נעמיד את זה להצבעה.
יוסי כץ: פרק ה' – ביטוח לאומי ובריאות, תיקון חוק הבטחת הכנסה, סעיפים 19-20.
יוסי כץ: אני מבין שזה חלק מהרפורמה בשוק העבודה.
יוסי כץ: כל פרק ה', למעט סעיף הסיעוד, שזה סעיף 25(12) ו-(13), יהיה בוועדת הכספים.
יוסי כץ: הסיעוד יהיה בוועדת משותפת של כספים, עבודה ורוחה וכנסת.
יוסי כץ: בנושא הזה שר האוצר בהחלט גילה נכונות גם ללכת לפשרה מהותית, שתשפר את מצבם של הסיעודיים במדינת-ישראל.
אנה שניידר: על-פי התקנון אי-אפשר לעשות ועדה משותפת של שלוש ועדות.
אנה שניידר: זאת צריכה להיות ועדה לעניין מסוים, ועדה מיוחדת, והמליאה צריכה לאשר.
יוסי כץ: אנחנו נעביר את ההחלטה למליאה.
אורי יוגב: אין לנו בעיה עם זה, כי זה מה שסוכם.
אורי יוגב: אבל דיברנו על כך שזה יהיה ברשות ועדת הכספים ושזה יתמזג לחוק ההסדרים בסוף.
אנה שניידר: גם מיזוג לחוק ההסדרים צריך לקבל אישור מיוחד של ועדת הכנסת, לפי סעיף 147 לתקנון אנחנו נמצא את הפתרון, אבל זה אישור מיוחד.
יוסי כץ: פרק ז' – נפט, בוועדת הכלכלה.
יוסי כץ: הסמכת שר האוצר לקבוע בתקנות אגרות בשל הפקת נפט – ועדת הכספים.
יוסי כץ: פרק ח' – מס הכנסה, בוועדת הכספים.
יוסי כץ: פרק ט' – תכנון ובנייה, ועדת הפנים.
יוסי כץ: פרק ט' – הטלת אגרות, ועדת הכספים.
יוסי כץ: פרק י' – תקשורת, כלכלה.
אנה שניידר: אני טעיתי.
אנה שניידר: הנושא של תכנים נמצא בוועדת החינוך.
יוסי כץ: פרק י' סעיפים 38,39 – החלת מקדם התייעלות על אגרת הרדיו ברכב – ועדת הכספים.
יוסי כץ: פרק י"א – העברת הלוואות, ועדת הכספים.
יוסי כץ: פרק י"ב כולו לוועדת הכלכלה.
אורי יוגב: זה אומר שהרגולציה בכלכלה בלי הגבלת זמן, והעברת הרכבת לחברה יש הגבלת זמן, כשאמורים לגמור את זה בזמן לקראת התקציב.
יוסי כץ: אנחנו מאמצים את כל הדברים שכותבת אנה שניידר לגבי השאלה אם זה קשור לתקציב או לא.
יוסי כץ: פרק י"ג – שונות, לוועדת הכספים.
יוסי כץ: המשך פרק י"ג – ביטול חוק תגמולים לנשים השוהות במקלט לנשים מוכות – לוועדת העבודה והרווחה.
יוסי כץ: התליית חוק פעוטות בסיכון – לוועדת הכספים.
יוסי כץ: דחיית תחילתו של חוק עובדים על ידי קבלני כוח אדם, לוועדת הכספים.
אנה שניידר: סעיף 55, התליית חוק פעוטות בסיכון, הוחלט שזה יהיה בוועדת הכספים?
אנה שניידר: בהערות כתבתי שמדובר פה בהצעת חוק של חברת הכנסת גוז'נסקי, היא נדונה בוועדה לקידום מעמד הילד, אבל תחילתו של החוק נדחתה במסגרת חוק ההסדרים ולכן ניתן לשקול דיון בוועדת הכספים.
אנה שניידר: אני סבורה שזה צריך להידון בוועדה לקידום הילד.
מוחמד ברכה: החוק הזה נדחה כבר שלוש פעמים בחוק ההסדרים.
אורי יוגב: אבל אמרת שניתן לשקול דיון בוועדת הכספים.
יוסי כץ: זה יוכרע בהצבעה.
יוסי כץ: פרק י"ג סעיף 56 – דחיית תחילתו של חוק העסקת עובדים על ידי קבלני כוח אדם, לוועדת הכספים.
יוסי כץ: סעיף 57, החמרות בקשר לאתרי הנצחה – ועדת חוץ וביטחון.
יוסי כץ: סעיף 58 – דחיית תחילתו של חוק סדר הדין הפלילי בשנתיים נוספים – לוועדת חוקה, חוק ומשפט.
משה גפני: הנושא של חקירת חשודים בשנה שעברה היה בוועדת הכספים.
יוסי כץ: סוכם שזה ילך לוועדת החוקה, חוק ומשפט.
אורי יוגב: אנחנו כמובן מעדיפים את ועדת הכספים.
יוסי כץ: סעיף 63, החמרות לעניין הלוואות לשכר לימוד ודחיית דחייתו של חוק הלוואות לשכר לימוד ליום 1 באוקטובר 2004 – לוועדת חינוך ותרבות.
יוסי כץ: סעיף 64 - ביטול השתתפות משרד האוצר בהוצאות ההחזקה והניהול של ספרייה ציבורית – ועדת הכספים.
אנה שניידר: בעניין זה יש הערה של חבר הכנסת יהלום ושל חבר הכנסת אורלב.
אנה שניידר: לדעתי צריך להביא את זה להצבעה.
יוסי כץ: סעיף 65, צמצום ההכרה בתואר של שלוחה של אוניברסיטה לכל דבר ועניין – ועדה משותפת של כספים וחינוך ותרבות בראשות ועדת הכספים.
יוסי כץ: סעיף 66, תיקון חוק תאגידי מים וביוב – לוועדת הכלכלה.
יוסי כץ: סעיף 67, תיקון חוק המים, היטלי הפקה – לוועדת הכספים.
יוסי כץ: סעיף 68, הטלת אגרה על שירותי מגן דוד אדום – לוועדת הכספים.
יוסי כץ: סעיפים 69, 70, תיקון חוק הסניגוריה הציבורית – החמרות לעניין מינוי סניגור ציבורי – לוועדת הכספים.
מוחמד ברכה: אדוני יושב-ראש הוועדה, אדוני יושב-ראש הכנסת, אני רוצה להביע הערכה לניסיונותיו הכמעט נואשים של יושב-ראש הכנסת להטיל מרות מסוימת של הכנסת ושל מעמדה על הממשלה.
מוחמד ברכה: אבל למרבה הצער גם הפשרות מוכיחות שלא עלה בידיו הרבה ואנחנו משמשים מסווה כאילו מתנהל תהליך תקין.
מוחמד ברכה: אבל אני רואה על-פי העסקה שנעשתה כאן שהמשמעות היא לרוקן את ועדות הכנסת ואת הכנסת מכל משמעות, להפוך את ועדת הכספים למכונת הצבעה אוטומטית.
מוחמד ברכה: אני יושב שם ואני יודע איך זה מתנהל שם.
זאב בוים: לא ראיתי שאתה אוטומט כזה גדול.
מוחמד ברכה: לכן כל ההסדר של הנושאים של ביטוח לאומי, הנושאים של חינוך שמועברים לוועדת הכספים, נושאים שקשורים לפעוטות בסיכון זה אחד הדברים שהופכים לכתם על מצחה של הכנסת.
מוחמד ברכה: זה חוק שהתקבל בשנת 2000 ועוד לא זכה למימוש ליום אחד.
מוחמד ברכה: זה להפוך את עבודת הכנסת לכלי ריק.
מוחמד ברכה: אני חושב שפשרות יכולות להיות דבר חשוב וטוב כדי לנהל ולקדם את העבודה, אבל יש דברים שצריך לשים את הרגליים בקיר.
מוחמד ברכה: אז מפסידים בהצבעה, מה אפשר לעשות?
מוחמד ברכה: אבל אי-אפשר לבזות את הכנסת בצורה כזאת ולהפוך אותה לחותמת גומי של הממשלה.
אברהם בורג: חבר הכנסת ברכה, היום הכי גדול בחיי בנושא הזה יהיה היום שבו חוק ההסדרים יגיע ולא ייתקל בשום התנגדות, כי הוא יהיה רק תלוי תקציב והם לא יבלבלו את המוח מסביב.
אברהם בורג: ככל שצריך להיאבק פחות משמע שהורדנו יותר בנקודת הכניסה ניסיונות שלהם להבליע דברים בפנים.
אברהם בורג: אני אומר את זה ברמה העקרונית.
אברהם בורג: לא מעניין אותי כמה סעיפים, מעניין אותי מבחינה מהותית.
מוחמד ברכה: זאת העז שהכניסו ואנחנו שמחים שהוציאו.
אברהם בורג: בעניין פעוטות בסיכון הסיכום שלנו בחדר היה שכל מה שאנה אומרת ששייך לוועדת הכספים עובר לוועדת הכספים.
אברהם בורג: פרק הרפורמה בשוק העבודה, למעט מה שסוכם לאחר מכן, עובר גם הוא לוועדת הכספים.
אברהם בורג: כל הדברים האחרים יהיו לפי חוות הדעת של אנה.
אברהם בורג: אם לא הגענו להסכמה בעניין הזה, אני חושב שחלק לא מבוטל של החקיקה הפרטית יוצא מחוץ לסכלה של ההסכמות ולא צריך לגעת בו, אגב לא רק בגלל הנושא הכלכלי כן או לא, אלא בגלל הליך פרלמנטרי.
אברהם בורג: זה בשולי התקציב, אחרי שעשינו את הפשרה הגדולה על מרכז התקציב.
אברהם בורג: המהות שלנו היא לשמור את הכנסת, גם שחוקים יעברו בוועדות של הכנסת ולא בוועדה אחת של הכנסת, וגם שחוקים שחוקקה הכנסת לא בבת אחת שמים עליהם חותמת ובכך הם מתבטלים.
אברהם בורג: לכן אני מבקש מכם לחזור בדברים שהם לא בתוך ההבנות לחוות הדעת של אנה.
אורי יוגב: אנה אמרה שלא במקרה לא מעט סעיפים שבהם היא כתבה במפורש שניתן לשקול לשים את זה בוועדת הכספים.
אורי יוגב: עם זאת גם בחלק מהמקומות האלה, בגלל מה שיושב-ראש הכנסת אמר מראש, במקום שלא ראינו משמעות כלכלית גדולה ממש ויתרנו בכל זאת, והדוגמה הבולטת פה היא ביטול חוק תגמולים לנשים השוהות במקלט לנשים מוכות, שבמפורש נכתב שניתן לדון בוועדת הכספים ובכל זאת הסכמנו שזה יידון בוועדת העבודה והרווחה.
אורי יוגב: המקומות שבהם התעקשנו הם המקומות שבהם המשמעות הכלכלית היא עשרות מיליונים לפחות, ולכן חשבנו שחשוב מאוד בכל זאת להעביר את זה.
אורי יוגב: אם תשימו לב, חלק לא מבוטל מהחוקים הפרטיים, אפילו כאלה שהיו בוועדת הכספים בשנה שעברה, הסכמנו בכל זאת שילכו לוועדה המתאימה.
אנה שניידר: בכל מקום שבו היתה נגיעה לוועדת הכספים בצורה כזאת או אחרת בשנה שעברה, ציינתי את זה בניירות מתוך מחשבה שההחלטה הסופית היא שלכם.
אנה שניידר: עניין פעוטות בסיכון נכנס בעצם לאותה קטגוריה, כי אני אומרת כאן שפעוטות בסיכון זאת הוועדה לקידום מעמד הילד, אבל אני אומרת שהצעת החוק הזאת עברה בקריאה שלישית ביום 18 ביולי 2000, תחילתו של החוק האמור נדחתה במסגרת חוק ההסדרים לשנת 2001 ולכן ניתן לשקול דיון בוועדת הכספים לפי אותו עיקרון.
אנה שניידר: אתם צריכים עכשיו להחליט איזו ועדה גוברת.
אליעזר זנדברג: אין טעם לקיים את הדיון עכשיו, כשנמצאים בחדר שלושה חברי-כנסת.
אליעזר זנדברג: המטרה היא לשכנע אותם בצדקת הטענה לגבי אותה ועדה משותפת של כספים ומדע.
אורי יוגב: אני מציע שנעשה ועדה משותפת של שתי הוועדות בראשות כספים ונחיל עליה את מה שהחלנו על הוועדות האחרות פה, קרי שאנה תאפשר את זה שייכנס לתוך חוק ההסדרים אחרי הדיון באותה ועדה.
יוסי כץ: פשרה הוגנת.
יוסי כץ: הוועדה המשותפת צריכה לסיים את החקיקה עד ה-31 בדצמבר.
אנה שניידר: לא רק לסיים את החקיקה, אלא לשלב בחוק, וזה טעון אישור מיוחד של ועדת הכנסת.
מוחמד ברכה: אני רוצה לקבל את רשות הדיבור לפני ההצבעה.
יוסי כץ: חבר הכנסת ברכה ידבר לפני ההצבעה.
יוסי כץ: מיזוג הצעות חוק
הצעות החוק: מי בעד?
הצעות החוק: מי נגד?
הצעות החוק: ה צ ב ע ה בעד – רוב נגד – אין
יוסי כץ: אחרון הדוברים בישיבה הקודמת היה חבר הכנסת ברכה, בבקשה.
מוחמד ברכה: אני חושב שסעיפים מסוימים צריכים ללכת לוועדה המסוימת שמטפלת בהם, וכל התרגיל הזה שחוזר מדי שנה, שמעבירים לוועדת הכספים ואז מצביעים הצבעה אוטומטית על כל הסעיפים, בלי יכולת לליבון בסיסי של נושא כלשהו, במיוחד כשמדובר בהרבה חוקים חברתיים ממדרגה ראשונה שנדחקים מתוך זלזול בכנסת וזלזול בזכותה לחוקק חוקים, שם אותם מתחת לשטיח ומתחת לרגליים אפילו.
מוחמד ברכה: אני חושב שבשנתיים האחרונות, גם יושב-ראש הכנסת וגם יושב-ראש הוועדה עשו מאמצים מסוימים.
מוחמד ברכה: המאמצים האלה לדעתי אינם מספיקים וגם הפשרות שהם קבעו הן לא פשרות שמתקבלות על הדעת.
מוחמד ברכה: למשל, חוק פעוטות בסיכון, שזאת השנה השלישית שזה נדחק לוועדת הכספים ולא ממומש, במקום להעביר את זה למשל לוועדה שמטפלת במעמד הילד או לוועדת העבודה והרווחה.
מוחמד ברכה: מדובר עכשיו בנושא של חוק תכנון ובנייה על סעיף 36 שבו מדובר על אגרה של מאה שקלים.
מוחמד ברכה: אומרים שאגרה זה ועדת הכספים, אבל האגרה באה כדי למנוע מהפרט את האפשרות לערער על תוכניות של הוועדה לתכנון ובנייה.
מוחמד ברכה: לא מדובר על משהו שיכול להקשות על חברות שרוצות לערער, חברות ישלמו מאה שקלים וזה יוכר להן במס הכנסה.
מוחמד ברכה: אני חושב שזה נושא חברתי ממדרגה ראשונה.
מוחמד ברכה: אני יודע שיש קואליציה ויש אופוזיציה, אבל חובת הכנסת להוביל את הנושאים לוועדה המתמחה בנושאים האלה.
אברהם פורז: אני הבנתי שמרבית הנושאים ששייכים לפי התקנון לסמכותה של ועדת הכלכלה, אכן יועברו בהסכמה לוועדת הכלכלה.
אברהם פורז: יש נושא אחד שאני מבקש שתהיה החלטה אחרת.
אברהם פורז: יש סעיף המסמיך את שר האוצר ברשות ועדת הכספים לקבוע אגרות בשל הפקת נפט.
אברהם פורז: מדובר בשני סעיפים, 33(1) ו-33(12).
נחמה רונן: הם הסכימו לפצל את זה לשניים.
אברהם פורז: אלה נושאים קלאסיים של ועדת הכלכלה.
אברהם פורז: אני מתחייב לסיים את זה במועד באופן שבאותו יום שיעלה חוק ההסדרים במליאה, בצמוד לו בסדר היום יגיע גם הסעיף הזה.
יוסי כץ: האוצר מתנגד.
יוסי כץ: האוצר טוען שהיה סיכום שכל נושא האגרות מועבר לוועדת הכספים.
יוסי כץ: אבל כל סיכום שהיה לא מחייב את חברי הוועדה, כל אחד מכם רשאי להצביע על-פי מצפונו.
יוסי כץ: המסמך שמונח לפניכם משקף הסכמות שהיו עם שר האוצר, והן לא מחייבות את חברי הוועדה.
יוסי כץ: אבל הואיל ואני ניהלתי משא-ומתן ולפניי ניהל יושב-ראש הכנסת משא-ומתן עם האוצר, ברור שאלה שניהלו את המשא-ומתן מחויבים אליו משום שיש בזה פשרה.
יוסי כץ: האוצר עצמו אישר 14 חוקים שהולכים לוועדות השונות או לוועדה מיוחדת או לוועדה משותפת.
יוסי כץ: למעשה הבחירה העיקרית היא בתחום העבודה והרווחה, וצריך לומר בגלוי: הבטחתי לארגונים שמטפלים בנושאי רווחה שלפני הדיון בוועדת הכספים אני, ביחד עם יושב-ראש ועדת הכספים, נשב אתם ונעבור על כל אחד מהסעיפים, כי יש בהם גזירות שהדעת איננה סובלת.
יוסי כץ: כאן אני יושב-ראש ועדת הכנסת ואני מחויב לעשות הפרדה בין שני הדברים.
מרדכי משעני: המסמך שלפנינו שונה מהמסמך של היועצת המשפטית.
יוסי כץ: רשות הדיבור לשני יושבי-ראש הוועדות הנוגעות בדבר, חבר הכנסת דוד טל, יושב-ראש ועדת העבודה והרווחה, וחבר הכנסת משה גפני, יושב-ראש ועדת הפנים.
דוד טל: אני רוצה להודיע על כך שוועדת העבודה, הרווחה והבריאות החליטה להקים ועדת חקירה פרלמנטרית כדי לבדוק את השאלה מדוע האוצר כל-כך מתנגד לכך שנושאים כל-כך מהותיים וענייניים לא יידונו בוועדה שמתמצאת כל-כך בנושאים של ביטוח לאומי, בנושא המבנה הארגוני של שוק העבודה.
דוד טל: הוועדה הזאת דנה בנושאים הללו ובחוקים סוציאליים לאורך שנים, הוועדה הזאת מכירה כל תג וכל פסיק וכל ארגומנט שהעלו פרופסורים ואקדמאים ואנשים מן השורה.
דוד טל: הוועדה הזאת מכירה טוב יותר, עם כל הכבוד ועם הרבה צניעות, מכל ועדה אחרת.
דוד טל: אני חושב שעצם העובדה שמעבירים חוקים כאלה חשובים לוועדת כספים, עם כל החשיבות שלה ושל היושב בראשה, ברור לי שהכוונה היא למרוח את החוקים האלה, ולא לכך התכוון המשורר כשהעביר את החוקים.
דוד טל: אני סבור שנכון לתמוך בעמדתה של היועצת המשפטית לכנסת.
דוד טל: צריך לזכור שאנחנו מינינו יועצת משפטית לכנסת כדי שתעמוד מול יועץ משפטי של ממשלה.
דוד טל: היא הסמכות שמתווה לנו את הדרך, ואם נלך בדרך הזאת סביר להניח שלא ניכשל.
דוד טל: כל דרך אחרת, לדעתי, תהיה סטייה מהנורמה ואל תאמרו לנו מחר נוהל תקין ומנהל תקין, מפני שאז הצביעות תחגוג.
משה גפני: פרק ט' סעיף 36, קיצור התהליכים בוועדות התכנון והבנייה וייעולם, זה הסעיף היחיד שעובר לוועדת הפנים ואין לו השלכה ישירה על התקציב, כפי שכתבה היועצת המשפטית אנה שניידר, מבקש האוצר שאם מישהו מגיש התנגדות הוא צריך לשלם אגרה, כפי שמופיע בחוק.
משה גפני: להוציא עם פינצטה את הנושא של תשלום האגרה, שאז חלק מהחוק יעבור למקום אחר.
אנה שניידר: זה מופיע.
יוסי כץ: נציב הדורות הבאים רוצה להתייחס לנקודה הזאת.
שלמה שוהם: אני הגשתי לפניכם מסמך.
שלמה שוהם: כל הנושא הזה של שקיפות לציבור וכל הנושא של שמירה על זכויות של פרטים הוא בעיני מהותי.
שלמה שוהם: אנחנו יודעים, כתוצאה מדברים שקרו בכנסת, שיש חשש גדול מאוד שאם הדבר הזה יעבור לוועדת הכספים הדיון לא יהיה דיון ענייני.
זאב בוים: למה לא ענייני?
שלמה שוהם: חבר הכנסת בוים, כל הנושא של חוק ההסדרים נעשה ככביש עוקף כנסת.
שלמה שוהם: נושא התכנון והבנייה הוא חיוני במיוחד לשכבות החלשות שיהיו מסוגלים להתנגד, כי בנייה לפעמים פוגעת בהם.
שלמה שוהם: הדבר הזה משמעותי מאוד לדורות הבאים, כי כל נושא בנייה הוא לא רק לדור הזה, הוא גם לדורות הבאים, ויש לנו אחריות לנושא הזה לא רק להיום אלא גם לילדינו ולנכדינו, איך תיראה המדינה הזאת בעתיד.
משה גפני: מה שעשו עכשיו, שלא היה בדף הקודם, זה שהוסיפו עוד דרך.
משה גפני: אורי יוגב, אני מבקש את ההסכמה שלכם, אני אביא את זה למליאה.
יוסי כץ: אנחנו עוברים להצבעה.
יוסי כץ: מי בעד העברת פרק א' לוועדת הכספים?
יוסי כץ: פרק א' עבר לוועדת הכספים.
יוסי כץ: ה צ ב ע ה בעד – רוב נגד – 3
יוסי כץ: הסעיפים עברו לוועדת הכספים.
יוסי כץ: פרק ב' סעיף 4 – מי בעד העברה לוועדת הכספים?
יוסי כץ: סעיף 4 עבר לוועדת הכספים.
יוסי כץ: פרק ג', חקלאות, סעיפים 6-17.
יוסי כץ: בדיון שהיה כאן חלק מהחברים רצו להעביר לוועדת הכספים דווקא, האוצר מסכים שזה יעבור לוועדת הכלכלה.
אבשלום וילן: הממונה על התקציבים התחייב אתמול לפצל את החוק בוועדת הכספים ולהגיע להסכמה.
אבשלום וילן: הכנסת הקימה ועדת משנה, שנתיים אנחנו עובדים על החוק.
אברהם פורז: אם הסעיף הזה יעבור אי פעם זה רק בוועדת הכלכלה.
אברהם פורז: ועדת המשנה היא בית קברות.
אבשלום וילן: אני כוועדת משנה הסברתי את זה אתמול.
אברהם פורז: למה שנתיים החוק אצלך והוא עדיין לא עבר?
אבשלום וילן: היתה פנייה לבג"ץ והיו עוד כל מיני דברים.
יוסי כץ: אני מעמיד להצבעה שתי ועדות, או כלכלה או כספים.
יוסי כץ: מי בעד ועדת הכספים?
יוסי כץ: מי בעד ועדת הכלכלה?
יוסי כץ: ה צ ב ע ה בעד כספים – 8 בעד כלכלה – 13
אבשלום וילן: אני מבקש רביזיה.
יוסי כץ: פרק ד', עידוד השקעות הון.
יוסי כץ: ההצעה היא ועדה משותפת מדע-כספים בראשות כספים.
יוסי כץ: הסיכום שלנו היה שכל הסעיפים שבהם אנה שניידר כתבה "כן" בשאלה האם יש להניח עם התקציב, הוועדה שמקבלת את זה מעלה את זה לקריאה שנייה ולקריאה שלישית עד ה-31 בדצמבר.
אנה שניידר: יש ועדות שמקבלות את החוקים וצריכות להעלות אותם ביחד עם החוק, אבל לא כחלק מחוק ההסדרים.
אנה שניידר: יש סיכום לגבי פרקים מסוימים שהם צריכים להיות חלק אינטגרלי מחוק ההסדרים.
יוסי כץ: אבל יכול להיות מצב שבו בוועדה פלונית יהיה רוב נגד חוק מסוים.
יוסי כץ: מי בעד ועדה משותפת מדע-כספים?
יוסי כץ: ה צ ב ע ה בעד – רוב נגד – מיעוט
יוסי כץ: פרק ד' יעבור לוועדה משותפת מדע-כספים.
יוסי כץ: מי בעד העברת פרק ה' לוועדת הכספים?
יורי שטרן: אני מציע ועדת העבודה והרווחה.
יורי שטרן: ה צ ב ע ה בעד כספים – 10 בעד עבודה ורווחה – 10
יוסי כץ: אנחנו נאפשר התייעצות סיעתית של שלוש דקות.
יוסי כץ: אנחנו חוזרים להצבעה, נצביע על כל סעיף בנפרד.
יוסי כץ: מי בעד העברת סעיפים 19-20 לוועדת הכספים?
יוסי כץ: מי בעד העברתם לוועדת העבודה והרווחה?
יוסי כץ: ה צ ב ע ה בעד כספים – 13 בעד עבודה ורווחה – 3
יוסי כץ: הסעיפים יועברו לוועדת הכספים.
מרדכי משעני: אני מבקש רביזיה.
יוסי כץ: תהיה רביזיה.
יוסי כץ: מי בעד העברת פרק ה' סעיפים 21-22 לוועדת הכספים?
יוסי כץ: הסעיפים עוברים לוועדת הכספים.
יוסי כץ: מי בעד העברת סעיפים 23-24 לוועדת הכספים?
יורי שטרן: אני מבקש רביזיה.
יוסי כץ: מי בעד העברת סעיפים 25(1), (2), (19), (20) ו-27 לוועדת הכספים?
יוסי כץ: מי בעד העברת כל הסעיפים שבעמוד 3 לוועדת הכספים?
יוסי כץ: מי בעד העברת פרק ה' סעיפים 25(12) ו-(13) לוועדה מיוחדת של כספים, עבודה ורווחה וועדת הכנסת?
יוסי כץ: הסעיפים יועברו לוועדה משותפת.
יוסי כץ: מי בעד העברת הסעיפים הנותרים מפרק ה' ופרק ו' לוועדת הכספים?
נעמי חזן: אני מבקשת רביזיה.
יוסי כץ: פרק ז', חוק הנפט, סעיפים 33(1) עד (11).
יוסי כץ: הסעיפים עברו לוועדת הכלכלה.
יוסי כץ: פרק ז' סעיף 33(12).
יוסי כץ: ה צ ב ע ה בעד כספים – 7 בעד כלכלה – 9
יוסי כץ: הסעיף יעבור לוועדת הכלכלה.
זאב בוים: אני מבקש רביזיה.
יוסי כץ: מי בעד העברת פרק ח' לוועדת הכספים?
יוסי כץ: פרק ח' יעבור לוועדת הכספים.
יוסי כץ: מי בעד העברת פרק ט' סעיפים 36(1), (49 ו-(6) לוועדת הפנים?
יוסי כץ: הסעיפים יעברו לוועדת הפנים.
יוסי כץ: פרק ט' סעיפים 36(2), (3) ו-(5), הטלת אגרות.
משה גפני: הטלת אגרות לא היה בהסכם.
יוסי כץ: מי בעד העברת הסעיפים לוועדת הכספים?
יוסי כץ: מי בעד העברה לוועדת הפנים?
יוסי כץ: ה צ ב ע ה בעד כספים – 7 בעד פנים – 9
יוסי כץ: פרק י', פרק התקשורת, סעיף 37.
יוסי כץ: הסעיף יעבור לוועדת החינוך והתרבות.
יוסי כץ: פרק י' סעיפים 38 ו-39.
יוסי כץ: מי בעד העברה לוועדת הכספים?
יוסי כץ: ה צ ב ע ה בעד – רוב נגד – 1
יוסי כץ: הסעיפים יעברו לוועדת הכספים.
יוסי כץ: מי בעד העברת פרק י"א לוועדת הכספים?
יוסי כץ: פרק י"א עבר לוועדת הכספים.
יוסי כץ: מי בעד העברת פרק י"ב לוועדת הכלכלה?
יוסי כץ: פרק י"ב יעבור לוועדת הכלכלה.
יוסי כץ: פרק י"ג סעיף 52.
יוסי כץ: הסעיף יעבור לוועדת הכספים.
יוסי כץ: סעיף 53, מי בעד העברה לוועדת הכספים?
יוסי כץ: הסעיף עבר לוועדת הכספים.
יוסי כץ: פרק י"ג סעיף 54, מי בעד העברה לוועדת העבודה הרווחה והבריאות?
יוסי כץ: הסעיף יעבור לוועדת העבודה, הרווחה והבריאות.
יוסי כץ: סעיף 5, התליית חוק פעוטות בסיכון.
יוסי כץ: מי בעד העברה לוועדה לקידום מעמד הילד?
יוסי כץ: ה צ ב ע ה בעד כספים – 12 בעד מעמד הילד – 10
יוסי כץ: פרק י"ג סעיף 56, מי בעד העברה לוועדת הכספים?
יוסי כץ: סעיף 57, החמרות בקשר לאתרי הנצחה.
יוסי כץ: מי בעד שהנושא יעבור לוועדת החוץ והביטחון?
יוסי כץ: הסעיף יעבור לוועדת החוץ והביטחון.
יוסי כץ: סעיף 58, דחיית תחילתו של חוק סדר הדין הפלילי (חקירת חשודים) בשנתיים נוספות.
יוסי כץ: מי בעד העברה לוועדת חוקה, חוק ומשפט?
יוסי כץ: הסעיף יעבור לוועדת החוקה, חוק ומשפט.
יוסי כץ: סעיף 63, החמרות בעניין הלוואות לשכר לימוד ודחיית תחילתו של חוק הלוואות לשכר לימוד ליום 1 באוקטובר 2004.
יוסי כץ: מי בעד העברה לוועדת החינוך, התרבות והספורט?
יוסי כץ: הסעיף יעבור לוועדת החינוך, התרבות והספורט.
יוסי כץ: סעיף 64, ביטול השתתפות משרד האוצר בהוצאות ההחזקה והניהול של ספרייה ציבורית.
יוסי כץ: מי בעד כספים?
יוסי כץ: מי בעד ועדת החינוך והתרבות?
יוסי כץ: ה צ ב ע ה בעד כספים – 9 בעד חינוך, תרבות וספורט – 11
יוסי כץ: סעיף 65, צמצום הכרה בתואר של שלוחה של אוניברסיטה לכל דבר ועניין.
יוסי כץ: שר האוצר אמר לי שזה רק לגבי שכר.
אברהם יחזקאל: אני מבקש שזה יועבר לוועדת החינוך.
יוסי כץ: מי בעד ועדה משותפת כספים-חינוך בראשות כספים?
יוסי כץ: מי בעד ועדת החינוך?
יוסי כץ: ה צ ב ע ה בעד ועדה משותפת – 11 בעד ועדת חינוך, תרבות וספורט – 9
יוסי כץ: הסעיף יעבור לוועדה משותפת חינוך-כספים.
יוסי כץ: סעיף 66, תיקון חוק תאגידי מים וביוב.
יוסי כץ: סעיף 67, תיקון חוק המים, היטלי הפקה.
יוסי כץ: סעיף 68, הטלת אגרה על שירותי מגן דוד אדום.
יוסי כץ: פרק י"ג סעיפים 69-70, תיקון חוק הסניגוריה הציבורית – החמרות לעניין מינוי סניגור ציבורי.
מרדכי משעני: אני מבקש העברה לוועדת חוקה, חוק ומשפט.
יוסי כץ: ה צ ב ע ה בעד חוקה, חוק ומשפט – 10 בעד כספים – 10
יוסי כץ: יש תיקו.
יוסי כץ: נקיים הצבעה חוזרת עם הרביזיה, מחר בשעה 12:00.
סדר היום: לקריאה שניה ושלישית.
סדר היום: ב.
סדר היום: ערעורים על החלטת יו"ר הכנסת והסגנים שלא לאשר דחיפות הצעות לסדר היום.
סדר היום: ג.
סדר היום: סוגיות הנוגעות להצעות-חוק תקציביות בעקבות חוק יסוד: משק המדינה (הצעות חוק והסתייגויות שבביצוען כרוכה עלות תקציבית).
חברי הוועדה: טלב אלסאנע אורי אריאל זאב בוים משה גפני עבד-אלמאלכ דהאמשה נסים זאב אליעזר (מודי) זנדברג נעמי חזן שאול יהלום אלי כהן נחום לנגנטל האשם מחאמיד מרינה סולודקין גנדי ריגר יורי שטרן מזכיר הכנסת, אריה האן סגן מזכיר הכנסת, דוד לב סגנית מזכיר הכנסת, רות קפלן מנהלת לשכת מזכיר הכנסת, גאולה רזיאל
קצרנית: בקשת יושב ראש ועדת הפנים ואיכות הסביבה להקדמת הדיון בהצעת חוק, לקריאה שניה ושלישית
יוסי כץ: רבותי, אני מתכבד לפתוח את ישיבת הוועדה, נא לשמור על השקט.
יוסי כץ: הדבר הראשון, ועדת הפנים מבקשת ממני להתיר עריכת קריאה שניה ושלישית ביום ההנחה, בהתאם לסמכותנו לפי סעיף 125 לתקנון הכנסת.
אנה שניידר: קודם ערעורים.
יוסי כץ: נתבקשתי לחכות עם הערעורים חמש דקות.
קריאה: אז איזו הצעה?
יוסי כץ: יש הצעת חוק הרשויות המקומיות (תיקון - הוראת שעה) של חברי הכנסת דוד לוי, יאיר פרץ וקבוצת חברי כנסת, שנדונה בוועדת הפנים ואיכות הסביבה ואושרה להנחה לקריאה שניה ושלישית, הצעה שחתומה על ידי 61 חברי כנסת ומבקשים שוועדת הכנסת תתיר זאת היום.
יוסי כץ: אז מי בעד?
זאב בוים: רגע, רגע.
זאב בוים: מה קרה היום?
עבד-אלמאלכ דהאמשה: זה רק אתמול עבר בקריאה ראשונה.
זאב בוים: זה רק אתמול עבר בקריאה ראשונה ומה זה?
זאב בוים: חוק הגולן?
זאב בוים: אני רוצה להבין.
אריה האן: זה החוק של לוד.
אריה האן: אתם חתומים על זה.
אריה האן: אנחנו לא יכולים להביא את זה מחר.
זאב בוים: בסדר, בסדר.
זאב בוים: איך מקובל פה בדברים כאלה שרוצים לעשות מהר?
זאב בוים: אין לזה שום כללים?
אריה האן: זה הכלל.
אריה האן: מביאים את זה לפה.
אנה שניידר: ועדת הכנסת רשאית לפטור מחובת הנחה.
זאב בוים: נניח שאין בקשה כזאת, מה הפרוצדורה הרגילה?
יוסי כץ: בשבוע הבא ובשבוע הבא – מי יודע מה יהיה.
אנה שניידר: זה צריך להיות מונח על שולחן הכנסת 24 שעות על מנת שהכנסת תוכל לדון בזה, אלא אם ועדת הכנסת הסכימה לפטור מחובת הנחה.
זאב בוים: הבעיה היא שמחר זה יום של חברי כנסת.
אריה האן: לפי התקנון אפשר להביא את זה מחר, אבל היות ומחר יש לנו יום לא פשוט והיום פחות, אז מבחינה פרקטית כדאי להביא את זה היום.
יוסי כץ: אנחנו עוברים לערעורים.
יוסי כץ: ישנם שני ערעורים: 1.
יוסי כץ: ערעור של חבר הכנסת שאול יהלום, בנושא ההסתה נגד השר אפי איתם על ידי השגריר הבלגי ובעיתון "הארץ" ו- 4.
יוסי כץ: ערעור של חבר הכנסת האשם מחאמיד בנושא התבטאויותיו של שגריר בלגיה כנגד השר אפי איתם.
יוסי כץ: האם נוכח העובדה שהשגריר הבלגי חזר בו מההאשמות, אין מקום להוריד את הערעורים האלה?
שאול יהלום: קודם כל - - - הודעת הסתה שהתפרסמה בעיתון הארץ.
נעמי חזן: מה נאמר במודעה?
שאול יהלום: אני לא רוצה לחזור על דברי הסתה, אבל כל מי שראה – הנושא רעש וגעש.
נעמי חזן: אז איך נדבר על זה אם אתה לא רוצה לחזור על זה?
זאב בוים: הוא לא רוצה לחזור כי אף אחד פה לא שומע.
זאב בוים: הוא צריך במה, שישמעו.
נעמי חזן: לא, אני שואלת אותך.
שאול יהלום: ולכן אני מבקש לאשר.
האשם מחאמיד: אפשר לומר מילה?
יוסי כץ: אתה תומך בערעור, אבל מהסיבה ההפוכה.
האשם מחאמיד: אני תומך בערעור של שאול יהלום – תראה, זה משונה, אבל – אני רוצה לומר, אדוני היושב ראש שעל אף שהשגריר חזר בו, עצם התופעה ששגריר זר אומר דברים על נבחר ציבור בארץ, אני חושב שיש להתייחס אליה, על אף שהוא חזר בו מחלק מהדברים.
אריה האן: עבד-אלמאלכ.
אריה האן: לא?
עבד-אלמאלכ דהאמשה: אני היום לא אמור לייצג, אבל אני מוכן לייצג.